|  |  |
| --- | --- |
| The Orange Door |  |
| THAI - ภาษาไทย |  |

### The Orange Door คืออะไร?

The Orange Door เป็นวิธีการใหม่ในการช่วยเหลือให้สตรี เด็ก และคนวัยหนุ่มสาว ซึ่งประสบความรุนแรงในครอบครัว และครอบครัวซึ่งต้องการได้รับความช่วยเหลือเกี่ยวกับการดูแลเด็กหรือคนวัยหนุ่มสาว เข้าถึงบริการต่างๆ

คุณไม่จำเป็นต้องมีจดหมายส่งตัวในการขอรับความช่วยเหลือและความสนับสนุนผ่านทาง The Orange Door

### The Orange Door สามารถทำอะไรให้ฉันได้บ้าง?

โปรดติดต่อ The Orange Door หาก:

* คุณถูกคนใกล้ชิด เช่นคู่ชีวิต สมาชิกในครอบครัว เพื่อนร่วมบ้าน หรือ ผู้ดูแล ทำร้าย ควบคุม หรือทำให้คุณรู้สึกหวาดกลัว
* คุณกำลังประสบความลำบากต่อการปกครองบุตรเนื่องจากความขัดแย้งในครอบครัว ปัญหาการเงิน การเจ็บป่วย การติดยาเสพติด ความทุกข์โศก หรือความอ้างว้างโดดเดี่ยว
* คุณมีความวิตกกังวลเกี่ยวกับความปลอดภัย และความเป็นอยู่ที่ดีของเด็กหรือของคนวัยหนุ่มสาว
* คุณมีความวิตกกังวลเกี่ยวกับความปลอดภัยของเพื่อนหรือของสมาชิกในครอบครัว

หากคุณเป็นผู้อพยพมาอยู่ใหม่หรือเป็นผู้ลี้ภัย หรือไม่มีที่อยู่อาศัยถาวร เรายังอาจสามารถช่วยเหลือคุณได้ อย่ากลัวเรื่องการขอความช่วยเหลือเพราะสถานภาพการเป็นผู้อพยพของคุณ

นี่เป็นคำแนะนำที่ให้ฟรี

แจ้งให้เจ้าหน้าที่ของ The Orange Door ทราบว่าคุณต้องการติดต่อทางโทรศัพท์ หรือต้องการไปที่ศูนย์กลาง ( Hub) ด้วยตัวเองเพื่อหารือเรื่องเกี่ยวกับสถานการณ์ของคุณ

### ฉันต้องการล่าม

แจ้งให้เจ้าหน้าที่ของบริการทราบหากคุณต้องการล่าม

แจ้งให้บริการทราบเรื่องต่อไปนี้:

* หมายเลขโทรศัพท์ของคุณ
* ภาษาของคุณ
* เมื่อไรที่ทางเจ้าหน้าที่จะสามารถโทรถึงคุณโดยปลอดภัย

ล่ามจะโทรกลับมาหาคุณ

### The Orange Door เป็นบริการที่ทำไว้สำหรับฉันหรือ?

The Orange Door ยินดีต้อนรับคนทุกวัย ทุกเพศ ทุกรสนิยมทางเพศ และ ทุกความสามารถ เราให้ความเคารพนับถือต่อวัฒนธรรมและศาสนาทั้งมวล โปรดแจ้งให้เจ้าหน้าที่ทราบว่าคุณต้องการทำงานร่วมกับเจ้าหน้าที่ชายหรือหญิง

The Orange Door ดำเนินงานร่วมกับบริการหลากวัฒนธรรม แอลจีบีทีไอ (LGBTI) และบริการคนพิการ เพื่อสนองตอบความต้องการนานาประเภทของแต่ละบุคคลและครอบครัว

### The Orange Door ตั้งอยู่ที่ไหน?

โปรดไปที่ [www.orangedoor.vic.gov.au](http://www.orangedoor.vic.gov.au) เพื่อดูแผนที่ของบริการในย่านที่คุณพำนักอยู่

### The Orange Door เปิดทำการเวลาไหน?

The Orange Door เปิดทำการระหว่าง 9 น. ถึง 5 น. จันทร์ถึงศุกร์ (ปิดทำการในวันหยุดสาธารณะ)

### ฉันควรไปที่ไหนถ้า The Orange Door ไม่เปิดทำการ?

นอกเวลาทำงาน โปรดติดต่อบริการต่อไปนี้:

* บริการส่งตัวสำหรับเพศชาย โทร 1300 766 491 (8 น. – 9 น. จันทร์ – ศุกร์ และ 9 น. – 5 น. เสาร์และอาทิตย์) (ที่ปรึกษาทางโทรศัพท์เกี่ยวกับความรุนแรงในครอบครัว ข้อมูล และบริการส่งตัว)
* บริการช่วยเหลือผู้ได้รับความรุนแรงในครอบครัวตามขั้นตอนที่ปลอดภัย โทร 1800 015 188 (24 ชั่วโมง สัปดาห์ละ 7 วัน) สำหรับสตรีและเด็กซึ่งตกเป็นเหยื่อของความรุนแรงในครอบครัว
* สายช่วยเหลือผู้ตกเป็นเหยื่ออาชญากรรม (สำหรับผู้ตกเป็นเหยื่ออาชญากรรมและผู้ตกเป็นเหยื่อของความรุนแรงในครอบครัวที่เป็นผู้ใหญ่ชาย) 1800 819 817 (8 น. – 11 น., ทุกวัน)
* สายทำร้ายทางเพศฉุกเฉินสำหรับผู้ตกเป็นเหยื่อของการถูกทำร้ายทางเพศ 1800 806 292 (5 น. – 9 น. จันทร์ถึงศุกร์ 24 ชั่วโมงระหว่างวันหยุดปลายสัปดาห์และวันหยุดสาธารณะ)

### หากคุณหรือผู้หนึ่งผู้ใดตกอยู่ในอันตรายกระทันหัน โปรดโทรเลขศูนย์สามตัว (000) เพื่อขอความช่วยเหลือยามฉุกเฉิน